આઈપીએલમાં સોમવારે ચેન્નાઈ સુપરકિંગ્સ (CSK) અને દિલ્હી ડેરડેવિલ્સ (DD) વચ્ચે મેચ હતી. દિલ્હીએ આ મેચમાં ટોસ જીતીને પહેલા ફિલ્ડિંગનો નિર્ણય લીધો હતો. ડીડીના ઝડપી બોલર ટ્રેન્ટ બોલ્ટે મેચના પહેલા બોલે જ પોતાના કેપ્ટનનો ભરોસો સાચો સાબિત કર્યો હતો. ટ્રેન્ટનો બોલ CSK માટે ઈનિંગની શરૂઆત કરનાર શેન વોટ્સનના પેડને લાગ્યો હતો. આથી દિલ્હીની ટીમે અપીલ કરી હતી. જોકે, અમ્પાયરે દિલ્હીની આ અપીલ ફગાવી હતી. નોંધનીય છે કે આ મેચમાં વોટ્સને 78 રન ફટકાર્યાં હતાં અને દિલ્હીને 13 રનથી હારનો સામનો કરવો પડ્યો હતો.